b'\n_START_ARTICLE_\nLucanus fryi\n_START_SECTION_\nKjennetegn\n_START_PARAGRAPH_\nEn stor (46-74 millimeter) og kraftig, m\xc3\xb8rkbrun hjortebille. Hannen har kraftige, noks\xc3\xa5 rette kjever (sett ovenfra, nedoverb\xc3\xb8yde sett fra siden), disse har en tann noe utenfor midten, og er kl\xc3\xb8vede i spissen, men uten sm\xc3\xa5 tenner. Mindre hanner har kjever uten p\xc3\xa5fallende tenner. De kneb\xc3\xb8yde antennene har vanligvis en fire-leddet vifte. Hodet har skarpe kj\xc3\xb8ler langs sidene og bakhodet, unntatt i midten. Beina er m\xc3\xb8rke, l\xc3\xa5rene r\xc3\xb8de i midten. Hunnen er mindre enn hannen, vanligvis m\xc3\xb8rkere, og mangler de forst\xc3\xb8rrede kjevene og kj\xc3\xb8lene p\xc3\xa5 hodet.\n_START_SECTION_\nUtbredelse\n_START_PARAGRAPH_\nArten er utbredt i det nord\xc3\xb8stlige Myanmar, Yunnan og det nordlige Thailand.'